**Bursdagsfeiring i Hannes Lekestue**

Bursdag er en viktig begivenhet for førskolebarnet.

Fra barnet kommer inn døren om morgenen, ønsker vi at det skal oppleve ***dagen i dag*** som spesiell og annerledes. **”Jeg har bursdag og dette er *min* dag!”**

Flagget er tatt frem og bildet av bursdagsbarnet er hengt opp på døren vår.

**Inne venter voksne og barn med sang, glede og engasjement**.

Vi har bursdagsfeiring i samlingen vår og barnet er i fokus, hver på sin måte.

**Vi gir sanger og gode ord. Vi synger lik mange bursdagssanger som barnet fyller år.**

**Hvem er du og hva betyr akkurat du for oss?**

**Hva er du god til og hva setter vi pris på ved å være sammen med deg?**

**De gode ordene blir skrevet ned på en plakat som barnet får med seg hjem**. Vi er opptatt av å anerkjenne barnet, gi hver og en bevisstgjøring på alt det en er god til og mestrer i forhold til **sosial kompetanse og andre ferdigheter.**

**Barnet får velge bursdags lunch denne dagen.**

Da velges det ofte fra hverdagsrettene våre. F.eks komler, plukkfisk, bambinopizza, salatbar eller Andrés tomatsuppe. Vi ønsker ikke kaker eller andre søte ting medbrakt når barnet har bursdag. Alt av mat planlegger barn og voksne i barnehagen.

**Bursdagsinvitasjoner kan deles ut i barnehagen**.

Når invitasjoner blir levert ut i barnehagen, er vi opptatt av at **alle barna på samme alder/kjønn** blir invitert. Ta kontakt med en fra personalet **før** invitasjonene legges på plassene i garderoben, slik at vi kan kvalitetsikre dette. Inkludering er en viktig verdi som vi setter høyt.

**Noen foreldre ønsker også å invitere en barnegruppe hjem på dagtid.**

Dersom noen ønsker å invitere hjem på dagtid, er vi positive til dette. Vi lager bursdagstog og marsjerer hjem til barnet midt på dagen, for å gjennomføre feiringen sammen med foreldrene. Dette blir som en privat feiring, bare at det skjer når barna er i barnehagen, derfor har også hvert barn med gave i en slik anledning.